Kapitono Hatero kelionė ir nuotykiai

Kapitono Hatero kelionė ir nuotykiai  200px
Pirmojo knygos leidimo viršelis Autorius Žiulis Vernas Originalus pavadinimas Voyages et aventures du capitaine Hatteras Dailininkai Édouard Riou ir
Henri de Montaut Valstybė Prancūzija Kalba Prancūzų Serija Nepaprastosios kelionės #2 Žanras Nuotykių romanas Leidėjas Pierre-Jules Hetzel Išleidimo data 1866

„Kapitono Hatero kelionė ir nuotykiai“ (pranc. Voyages et aventures du capitaine Hatteras) – Žiulio Verno nuotykių romanas, kurį sudaro dvi dalys: „Anglai Šiaurės ašigalyje“ () ir „Ledo dykuma“ ().

Romanas pirmą kartą išleistas 1864 m. Galutinė jo versija 1866 m. buvo įtraukta į „Nepaprastųjų kelionių“ () seriją ir pažymėta antruoju serijos numeriu, nors iš tikrųjų tai buvo pirmoji serijos knyga. Pirmąja serijoje laikoma knyga „Penkios savaitės oro balionu“ į seriją buvo įtraukta vėliau. Kapitonas Hateras knygoje primena britų tyrinėtoją Džoną Frankliną.

 Anotacija 
1860 m. balandžio 5 d. iš Liverpulio uosto išplaukia brigas „Forvardas“. Net ir patyrusius jūros vilkus stebina neįprasta laivo įranga bei tai, kad laivas plaukia nežinoma kryptimi ir neturi kapitono. Paslaptingojo kapitono nurodymus perduoda didžiulis šuo, o pats kapitonas pasirodo tik tada, kai „Forvardui“ iškyla pavojus būti sutraiškytam ledkalnių. Paaiškėja, kad tas žmogus – garsus ir patyręs jūrininkas Hateras, siekiantis įgyvendinti didžiausią savo troškimą – Šiaurės ašigalyje iškelti Anglijos vėliavą. Susidūrus su didžiuliais sunkumais, kapitoną išduoda dalis įgulos. Ar pavyks Haterui ir jo ištikimiems draugams įveikti nepaprastus pavojus ir pasiekti tikslą?Verne, Jules, Kapitono Hatero nuotykiai, Vilnius, 2008

 Ekranizacija 
1912 m. režisierius Žoržas Meljė pagal romaną pastatė filmą „Ašigalio užkariavimas“ ()La conquête du pôle at IMDb.

 Leidimai lietuvių kalba 
Lietuvių kalba knyga išleista tris kartus:
 Vilnius: Valstybinė grožinės literatūros leidykla, 1956 m.Knygos kortelė LIBIS kataloge
 Vilnius: Vaga, 1983 m.Knygos kortelė LIBIS kataloge 
 Vilnius: Alma littera, 2008 m.Knygos kortelė LIBIS kataloge 
Taip pat Lietuvos aklųjų biblioteka 2008 m. išleido knygos garso įrašąĮrašo kortelė LIBIS kataloge .

 Šaltiniai 

Kategorija:Žiulio Verno knygos
Kategorija:Nuotykių romanai